open-index/open-wikipedia-markdown huggingface dataset:
The National Bank

**The National Bank** var en norsk popgruppe som var aktiv mellom 2004 og 2008. Den bestod av medlemmer fra Bigbang og Jaga Jazzist, samt soloartisten Thomas Dybdahl og ble betegnet som en supergruppe. Bandet spilte sammen første gang da brødrene Lars og Martin Horntveth skrev et bestillingsverk til Vestfoldfestspillene i Tønsberg sommeren 2003, da uten bandnavn.

Bandets første album, *[[The National Bank (album)|The National Bank]]*, ble gitt ut i 2004 og inneholder musikk skrevet av Horntveth-brødrene og tekster av Martin Hagfors, medlem av bandet HGH/Home Groan. Sommeren 2004 fikk The National Bank en hit med singelen «Tolerate» fra dette albumet. Platen ble godt tatt i mot og ført til at gruppen fikk Spellemannprisen 2004 i klassen popgruppe. For låten «Tolerate» fikk komponistene Hagfors og brødrene Horntveth Edvard-prisen innen populærmusikk i 2005. Låten ble også nominert til Alarmprisen 2005 i klassen Petreprisen – årets låt.

I 2008 ga bandet ut sitt andre album, *Come On Over to the Other Side*. På dette albumet har alle medlemmene bidratt med tekst og musikk, med hjelp fra Martin Hagfors på enkelte tekster. Begge de to første albumene ble produsert av Jørgen Træen, som tidligere har produsert album for blant andre Kaizers Orchestra.

## Medlemmer
* Thomas Dybdahl (vokal)
* Lars Horntveth (gitar, Jaga Jazzist)
* Martin Horntveth (trommer, Jaga Jazzist)
* Nikolai Hængsle Eilertsen (bass, Bigbang)
* Morten Qvenild (keyboard, ex-Shining, ex-Jaga Jazzist og Susanna and the Magical Orchestra)

## Diskografi
### Album
* *[[The National Bank (album)|The National Bank]]* (16. august 2004)
* *[[Come On Over to the Other Side]]* (11. februar 2008)

### Singler
* *Tolerate* (2004)
* *Family* (2007)

## Referanser


## Eksterne lenker
* 
* 
*  Hjemmeside
Arise, O compatriots

«**Arise, O compatriots**» (engelsk, «Reis dere, landsmenn») er Nigerias nasjonalsang. Melodien er av Benedict Elide Odiase, men teksten ble skrevet kollektivt. Den har vært Nigerias nasjonalsang siden 1978, da den erstattet sangen «Nigeria We Hail Thee».

## Referanser


## Eksterne lenker
*
Pete Thornton

**Peter «Pete» Thornton** er en rollefigur i TV-serien MacGyver som ble spilt av Dana Elcar med Don S. Davis som reserve i enkelte episoder (Dana Elcar og Don S. Davis var nesten prikk like).

Pete Thornton er leder i *Phoenix Foundation* og en av de mer faste rollene i serien. Han arbeider mye og er en av Angus MacGyver sine nærmeste venner og støttespillere.

Pete er gift med Connie og har sønnen *Michael Thornton*. Connie og Pete skiller seg, men Connie dukker senere opp i to andre episoder.
Michael og Pete (som ikke har hatt mye kontakt) kommer senere godt overens og Michael begynner snart å jobbe i Phoenix Foundation sammen med Pete. Han mister imidlertid jobben da det blir avslørt at han er med på å smugle ut hemmelig informasjon.

Skuespilleren Dana Elcar ble angrepet av grønn stær under innspillingen. Denne sykdommen ble også skrevet inn i manuset, for at rollefiguren kunne ha samme sykdom.

## Referanser
Riksrett

**Riksrett** er en domstol, eller en domstollignende prosess, med oppgave å behandle anklager mot høyere offentlige tjenestemenn, som statsråder, dommere, eller landets statssjef. 

I Norge har det blitt nedsatt riksrett syv ganger i løpet av 1800-tallet. Riksrettssaken i 1884 førte til at parlamentarismen ble innført, noe som førte til at riksrett – og trusler om riksrett – i liten grad har vært benyttet, fordi et flertall i Stortinget når som helst kan felle en regjering. 

På engelsk brukes ordet *impeachment* om riksrettsanklager og -saker. I USA er riksrettstiltale på føderalt nivå reist 21 ganger, oftest mot dommere. De amerikanske presidentene, Andrew Johnson (1868), Bill Clinton (1999) og Donald Trump har blitt stilt for riksrett. Donald Trump har vært stilt for riksrett to ganger. Begge ganger ble han frikjent, første gang i 2020, andre gang i 2021. Bill Clinton ble frikjent for å ha løyet under ed om forholdet til Monica Lewinsky. I 1974 trakk Richard Nixon seg før det ble reist tiltale om hans innblanding i Watergate-saken.

## Se også
*Riksrett (Norge)
*Rigsretten (Danmark)
*Landsdómur (Island)
*Riksrett (USA)

## Referanser
Olusegun Obasanjo

**Oluṣẹgun Matthew Okikiọla Arẹmu Ọbasanjọ** (født 1937) er en tidligere president i Nigeria, og tidligere general i den nigerianske hæren. 

Obasanjo gikk inn i militæret som 18-åring, og fikk sin militære opplæring i Aldershot i Storbritannia. Etter kuppet i Nigeria i 1975 ble han utpekt til kuppmakeren Murtala Ramat Mohammeds nestkommanderende. Etter at Mohammed ble drept i 1976 overtok Obasanjo som statssjef. Obasanjo sørget for å avvikle militæstyret, og overlot makten til den sivile valgvinneren Shehu Shagari i 1979. Med dette ble han den første lederen i Nigerias historie som gikk av frivillig.

I perioden 1993&ndash;98, da Sani Abacha var Nigerias diktator, ble Obasanjo fengslet på grunn av sin kritikk mot landets ledelse. Det var ikke før Abacha døde plutselig den 8. juni 1998 at Obasanjo ble løslatt. I etterkant av fengselsoppholdet sto han frem som nylig omvendt kristen.

I valget i 1999, Nigerias første frie velg på seksten år, stilte Obasanjo som kandidat for partiet People's Democratic Party (PDP). Han vant en stor seier i valget, og fikk 62,6&nbsp;% av stemmene. I 2003 ble han gjenvalgt, denne gangen med 61,8&nbsp;% av stemmene. Han fratrådte som president 29. mai 2007.

I august 2021 utnevnte Den afrikanske union Olusegun Obasanjo til høy representant for fred på Afrikas horn.

## Referanser


## Eksterne lenker
*
Harald Arnkværn

**Harald Arnkværn** (født 5. februar 1939) er en norsk advokat og næringslivsleder. Han ble høyesterettsadvokat i 1972. Samme år ble han ansatt i Den norske Creditbank, hvor han var viseadministrerende direktør fra 1981 til 1988. I 1989 ble han advokat i Advokatfirmaet Haavind Vislie DA, nå Advokatfirmaet Haavind AS. 

Som styreleder i Vinmonopolet trakk han seg i forbindelse med en sak om overvåkning av e-post da han fikk de ansattes mistillit.

## Verv

(inkomplett liste over nåværende og tidligere verv og stillinger)
* styreformann Kværner
* ordfører bedriftsforsamlingen i Orkla
* styreformann Schøyen Gruppen AS
* styreformann Garantiinstituttet for Eksportkreditt
* styreformann Vinmonopolet
* styreformann Fjellinjen AS
* medlem Tilsynsrådet for advokatvirksomhet
* styremedlem Concordia BV
* styremedlem Kreftregisteret

## Referanser
UFA

**UFA** eller **Ufa** kan referere til:
* Ufa (by), en by i Russland
** IATA-koden til Ufa internasjonale lufthavn i Russland
* Ufa (elv), ei elv i Russland
* Universum Film, et tysk filmselskap
Banyan

* *[[Ficus Americana|Americana]]*
* *[[Conosycea]]*
* *[[Galoglychia]]*
* *[[Leucogyne]]*
* *[[Malvanthera]]*
* *[[Stilpnophyllum]]*
* *[[Urostigma]]*

**Banyantrærne** (*Urostigma*) er en underslekt med ca. 300 arter i slekten fikener. *Urostigma* blir delt opp i 7 seksjoner. Banyantreet er nasjonaltreet i India.

Banyantrærne er spesielle ved at de kan sende ut lange skudd fra stammen som kan feste seg til bakken og danne et nytt tre. Noen arter kan oppføre seg som kvelerfiken.

Det var ifølge beretningen under et slikt tre at Siddharta Gautama satt da han kom frem til opplysning. Disse trær anses som hellige i India og har ofte et større eller mindre tempel inntil seg, men kan dyrkes også for sin egen skyld, særskilt på en viss fullmånedag om sommeren når fullmånen inntreffer nær den siste stjernen i konstellasjonen Scorpio.

Banyantreet er et av de mest varmedempende trær med en stor og dyp skygge. Dette var meget skattet av eldre tiders reisende som i timevis eller dagevis kunne utnytte dette. I landsbyene ble dette også naturlige samlingssteder for uformelle sosiale kontakter på et svalt sted.

## Litteratur
* P. V. Bole: *Ficus benghalensis*. I: *Enzyklopädie der Holzgewächse*. 2. Ergänzungs-Lieferung 10/95, ISBN 3-527-32141-1

## Eksterne lenker
* 
*«Banyantrær», *Botanisk- og plantefysiologisk leksikon*, mn.uio.no
*«Fiken» (23. januar 2013), *Store norske leksikon*. Hentet 10. desember 2013.
Aleksej Prokurorov

**Aleksej Aleksejevitsj Prokurorov** (russisk: Алексей Алексеевич Прокуроров; født 25. mars 1964 i Vladimir oblast, død 10. oktober 2008 i Vladimir) var en russisk langrennsløper.

## Karriere

Prokurorov vant blant annet OL-gull på 30&nbsp;km klassisk i 1988 i Calgary, gull på 30&nbsp;km fri under VM i 1997 i Trondheim, og femmila i Holmenkollen både i 1993 og i 1998. Medregnet sitt OL-gull i 1988, og sitt VM -gull i 1997 vant han ni verdenscuprenn i langrenn, og med ytterligere 13 pallplasser. 1998 ble han tildelt Holmenkollmedaljen sammen med Fred Børre Lundberg, Harri Kirvesniemi og Larisa Lazutina. Han la opp etter 2001/02-sesongen. Etter sin aktive karriere var Prokurorov en tid landslagstrener for det russiske langrennslandslaget.

Prokurorov omkom om morgenen den 10. oktober 2008 etter å ha blitt påkjørt av en bil  idet han gikk over en gate ved jernbanestasjonen i Vladimir.

## Resultater i verdenscupen i langrenn

### Individuelle seire
} Thunder Bay
| 50&nbsp;km fri teknikk
|-
|style="text-align:center;"| 6.
|style="text-align:center;"| 14. desember 1994
|  Tauplitzalm
| 15&nbsp;km klassisk
|-
|style="text-align:center;"| 7.
|style="text-align:center;"| 10. februar 1996
|  Kavgolovo
| 15&nbsp;km klassisk
|-
|style="text-align:center;"| 8.
|style="text-align:center;"| 21. februar 1997
|  Trondheim (VM)
| 30&nbsp;km fri teknikk
|-
|style="text-align:center;"| 9.
|style="text-align:center;"| 14. mars 1998
|  Oslo
| 50&nbsp;km klassisk
|}

### Sammenlagtplasseringer


 distansecupen var delt mellom langdistanse og mellomdistanse


## Referanser


## Eksterne lenker
*
Ferdinand Schjelderup

**Ferdinand Schjelderup** (født 8. mars 1886, død 30. juli 1955) var norsk jurist og fjellklatrer.

Han ble høyesterettsadvokat og senere høyesterettsdommer. Schjelderup utga boken *Fra Norges Kamp for Retten* (Grøndahl & Sønn, 1945). Han var aktivt med i *[[Kretsen]]*, og senere i Hjemmefrontens Ledelse under andre verdenskrig. Han rømte med familien til Sverige etter at C.J. Hambro hadde røpet i en feilaktig nekrolog at Schjelderup var ledende i Hjemmefronten. Schjelderup var aktiv fjellklatrer og en av Norsk Tindeklubs stiftere (1908), skribent i medlemsbladet *[[Norsk Fjellsport]]* samt Den Norske Turistforenings årbøker. Han gjorde førstebestigning på Svolværgeita (1910), Store Strandåtind (1912) og en rekke andre fjell.

Han var sønn av juristen Thorleif Frederik Schjelderup (1859–1931) og Inga Johanne Berven (1861-1947).  Han var storebror til Gunnar Schjelderup (1895–1972) som var direktør på Spigerverket. Ferdinand giftet seg i 1914 med Marie Leigh Vogt (1895–1963), datter av daværende minister i London Paul Benjamin Vogt. De var foreldre til forfatteren Daisy Schjelderup (1916–1991), Liv Schelderup og til skihopperen Thorleif Schjelderup. Han ble medlem av Norsk Kvinnesaksforening i 1936.
:''Se ellers Schjelderup (slekt) for mer om farsslekta
## Referanser
Konfidensintervall

Et **konfidensintervall** er et intervall over mulige verdier for en parameter i en statistisk modell. For et gitt konfidensnivå, α, vil et 100(1-\alpha)%-konfidensintervall med sannsynlighet (1-α) inneholde den sanne parameterverdien. 

Innenfor statistikk er tolkningen av konfidensintervall omstridt. Det hersker enighet om at utsagn av typen P(X gir mening når X \text{ og } Y har gitte sannsynlighetsfordelinger. Den klassiske forståelsen er derimot at realiserte konfidensintervall av typen P(2.34  ikke gir mening så lenge parameteren \theta ikke har en spesifisert apriorifordeling (hvis parameteren har en apriorifordeling kaller man det ikke lenger konfidensinterval, men et kredibilitetsintervall).   

Den fidusiale forståelsen, som lenge ble sett på som utdatert, men har fått mer oppmerksomhet de siste årene, er derimot at utsagn av typen P(2.34  gir mening, selv om parameteren ikke har en apriorifordeling, fordi den sanne verdien av parameteren er beheftet med epistemisk uvisshet. Se *Confidence, Likelihood, Probability* (Schweder og Hjort, 2016) for en grundig innføring i den fidusiale forståelsen av konfidensintervall eller anmeldelsen av boken for en kortere gjennomgang. 
## Definisjon
La en datagenererende prosess ha sannsynlighetstetthet f(x|\theta).  

(a,b) er et 100(1-\alpha)%-konfidensintervall for \theta hvis P(a .

Vi går gjennom noen kjente eksempler for å demonstrere hvordan man finner konfidensintervall i praksis.

### Eksempel for snitt til en normalfordeling med kjent varians
La oss tenke at vi skal samle inn *n* uavhengige og identisk fordelte observasjoner fra en normalfordelt populasjon med kjent varians. Da er X_{1}, X_{2}, \dots, X_{n} \sim \mathcal{N} (\mu, \sigma^{2}). Vi vet at \frac{\bar{X} - \mu}{\sigma /\sqrt{n}} \sim \mathcal{N} (0,1), der \bar{X} = \frac{1}{n}\sum_{i=1}^{n} X_{i}. Ved å se på tabeller for kumulativ sannsynlighet for standardnormalfordelt variabel finner vi at

P(-1.96  

Da kan vi få et uttrykk for \mu alene

P(\bar{X}-1.96 \frac{\sigma}{\sqrt{n}} 

og (\bar{X} - 1.96\frac{\sigma}{\sqrt{n}},\bar{X} + 1.96\frac{\sigma}{\sqrt{n}}) er da et 95% konfidensintervall for \mu.

I 90 %- og 99 %-konfidensintervall bytter vi ut 1,96 med henholdsvis 1,64 og 2,58.

### Eksempel for snitt til en normalfordeling med ukjent varians
Vi ser på situasjonen der vi skal samle inn *n* uavhengige og identisk fordelt fra en normalfordelt observasjon. Da er X_{1},X_{2},\dots , X_{n} \sim \mathcal{N} (\mu, \sigma^{2}). Vi vet at \frac{\bar{X}-\mu}{S/\sqrt{n}} \sim t_{n-1} der S er standardfeilen. For et gitt konfidensnivå \alpha kan vi finne de kritiske verdiene for students t-fordeling slik at

P(-t_{\alpha/2,n-1} 

Vi kan isolere \mu og få

P(\bar{X}-t_{\alpha/2, n-1}\frac{S}{\sqrt{n}}

slik at 

(\bar{X}-t_{\alpha/2, n-1}\frac{S}{\sqrt{n}}, \bar{X}+t_{\alpha/2, n-1}\frac{S}{\sqrt{n}})

er et 100(1-\alpha)%-konfidensintervall for \mu.
## Se også
* Feilmargin
* Kvantil
* Varians
* Prediksjonsintervall

## Referanser
Prøyssisk blått

**Prøyssisk blått** eller **berlinerblått** (tysk: *Preussisch Blau* og *Berliner Blau*) er et dypblått, lysekte og mineralsk pigment, med den kjemiske formelen Fe4[Fe(CN)6]3·xH2O. I malerkunsten blir den kalt **pariserblå**, og har siden 1720 blitt brukt i oljemaling, i akvarellfarger og som trykkfarge. **Turnbulls blått** er den samme substans, men er laget fra forskjellige reaktanter, og er en litt forskjellig nyanse som skyldes forskjellige urenheter.

Prøyssisk blå var den første moderne syntetiske farve. Den blir anvendt som en kolloidspreder, ettersom sammensetningen i seg selv ikke er oppløsbar i vann. Den kjemiske formelen er temmelig kompleks, på grunn av nærværet av den variable mengde av ioner og dens sensitive avhengighet av dens tilsynekomst på kolloidpartikler når den blir laget. Pigmentet blir brukt i maling, og det er den tradisjonelle «blåfargen» i blåtrykk. Farven ble tilfeldig oppdaget av den tyske kjemikeren Johann Jacob Diesbach i Berlin i 1704, mens han arbeidet med fremstilling av rødt farvestoff i laboratoriet. Navnet **prøyssisk blått** oppstod i løpet av 1700-tallet, fordi farvestoffet bl.a. ble brukt ved farvingen av den prøyssiske hærens uniformer.

Pigmentet brukes også innen medisinen som motmiddel mot binding av gifter. Pigmentet er meget kraftig, og meget små mengder skal til i blanding med hvite pigmenter for å lage lyse blåfarger. Man kan få en meget klar grønnfarge ved å blande pariserblått med kadmiumgult. Fordi prøyssisk blå var langt billigere enn naturlige blå pigmenter som naturlig ultramarin eller lapis lazuli, fikk det nye pigmentet raskt stor utbredelse. Det ble mye brukt til blå og grønne farger i norsk rosemaling, og til dette formålet fantes få alternativer før kjemisk fremstilt ultramarin kom i handelen etter 1822.

## Referanser
Kom julenatt

«**Kom julenatt**» er Arve Sigvaldsens norske gjendiktning av julesangen «**O helga natt**» (også kjent som «**Cantique de Noël**»).

Melodien ble komponert av franskmannen Adolphe Adam i 1847 til diktet «Minuit, chrétiens» av Placide Cappeau. I 1855 publiserte amerikaneren John Sullivan Dwight sin engelske oversettelse «O Holy Night», som drøyt femti år senere ble blant de første musikkstykkene fremført i radio. 

Blant de mest kjente innspillingene er den av Enrico Caruso, og Jussi Björlings «O helga natt» fra 1959 (lansert som «Adams julsång», svensk tekst av Augustin Kock). På norsk er «Kom julenatt» innspilt av Lillian Askeland og Per Vollestad samt at den finnes på platen *[[Frem fra Glemselen kap.13]]* med Rita Engebretsen. Andre innspiller er ved Carola Häggkvist, Sissel Kyrkjebø og de tre tenorene Luciano Pavarotti, José Carreras og Plácido Domingo.

Halfdan Rode med orgel gjorde en innspilling i Kristiania 25. september 1908. Den ble utgitt på de akustiske 78-platene Gramophone 2-82656, Gramophone 282207 og Gramophone X&nbsp;1460.

Signaturen «O.S.» skrev også en norsk tekst med tittelen «Julesang». Den ble spilt inn av Øivind Lunde med strykekvintett og utgitt av Parlophon på 78-platen B.&nbsp;41157 i oktober 1932.

*[[The Guardian]]* kåret i 2023 "O Holy Night" til den ellevte beste av alle engelskspråklige julesanger, bak "Silent Night". Classic FM kåret i 2023 den til den beste av alle julesanger, foran Silent Night (Glade Jul).

## Referanser


## Eksterne lenker
* The Hymns and Carols of Christmas &ndash; historien bak «O Holy Night», inkludert teksten
* Artikkel om bakgrunnshistorien til denne sangen
Thunderbolt (andre betydninger)

**Thunderbolt** har flere betydninger:

*Thunderbolt - norsk band
*Fairchild-Republic A-10 Thunderbolt II – Amerikansk angrepsfly
*Republic P-47 Thunderbolt – Amerikansk jagerfly fra andre verdenskrig
*Thunderbolt I/O
Nero (andre betydninger)

Ordet **Nero** har flere betydninger:
*Nero, romersk keiser
*Nero, amerikansk-italiensk film fra 1922
*Nero AG, firma
*Nero Alpin, alpinklubb fra Nedre Romerike
*Nero (band), elektroartist fra Storbritannia
*Nero (sjokolade), sjokolade fra Nidar, produsert fra 1950
Placentale pattedyr

* Atlantogenata
* Boreoeutheria

**Placentale pattedyr** eller **morkakedyr** (Eutheria) er de pattedyrene som har en morkake (*placenta*) som forbindelse mellom fosterets og morens blodomløpssystem. Morkakedyrene er søstergruppen til pungdyrene (Marsupialia).

## Fellestrekk
### Morkaken
Morkaken oppstod evolusjonært sett ved at plommesekken og allantois (som er fosterets «urinsekk» hos amnioter for øvrig) har ligget inntil livmorveggen, og begynt å ta opp oksygen og næring og hvittet seg med avfallsstoffer via moren. Dette har utviklet seg til en morkake, som tillater mye lengre graviditet enn det som er mulig dersom fosteret kun hadde eggeplomme å leve av. På denne måten kan graviditeten hos placentale pattedyr vare opptil 21 måneder (hos elefant), mot maksimalt én måned hos pungdyr. De nyfødte ungene hos morkakedyrene er større og bedre utviklet enn hos pungdyr og kloakkdyr, der forstre må klekkes eller fødes når plommen er brukt opp.

### Livmor og skjede
De første placentale pattedyrene hadde to livmorer slik som hos pungdyr. Dette systemet finnes fortsatt hos mange morkakedyr, slik som hos halvapene. Morkakedyr har derimot bare én enkelt skjede, i motsettning til pungdyr, kloakkdyr og de fleste krypdyr. Hos morkakedyrene har disse smeltet sammen til én.

### Tannsettet
Et ytterligere avledet fellestrekk for de placentale pattedyrene er at antallet tenner ble redusert med to fortenner og én jeksel. Stamarten hadde altså tre fortenner, én hjørnetann, fire premolarer og tre jeksler. I mange delgrupper har antallet tenner blitt videre redusert.

## Inndeling
Tradisjonelt deles de placentale pattedyrene inn i rundt 20 ordner. Nyere analyser viser at disse ordnene igjen faller ut i fire grupper, som trolig representerer tidlig utvikling på forskjellige steder ettersom superkontinentene Laurasia og Gondwanaland ble splittet opp av kontinentaldrift tilbake i jura- og krittiden. Denne teorien støttes også av omfattende nye studier, for eksempel Songa *et al.* (2012):

* Atlantogenata (pattedyr med opprinnelse fra den sørlige halvkule, men denne teorien er fortsatt svært usikker)
** Afrotheria: afrikanske insektetere Afrosoricida, elefanter, sjøkyr, klippegrevlinger, utviklet seg i Afrika da Gondwanaland splitet opp i tidlig kritt.
** Xenarthra: Maurslukere, beltedyr og dovendyr, utviklet seg i Sør-Amerika da Gondwanaland splitet opp i tidlig kritt.
* Boreoeutheria (pattedyr med opprinnelse fra den nordlige halvkule)
** Laurasiatheria: Rovpattedyr, klovdyr, hvaler og insektetere, oppsto trolig tidlig i kritt på det Laurasiske superkontinentet etter at det ble løsrevet fra Gondwanaland
** Euarchontoglires: Gnagere, haredyr og primater, skilte seg trolig fra Laurasitherene i midtre kritt og utviklete seg på øyene som senere ble Europa.

### Kladogram

## Referanser




## Eksterne lenker
*
Vuze

**Vuze** (tidligere **Azureus**) er et Java-basert peer-to-peer-program som benytter seg av BitTorrent-teknologien.

## Referanser


## Eksterne lenker
* 
* 
*
Europavei 45 (Sverige)

**Europavei 45 i Sverige** er en stamvei som går mellom Göteborg og Karesuando. Den er del av europavei 45 og er med 1690 km Sveriges lengste vei.

## Forlengelse
Den 24. november 2006 ble Europavei 45 forlenget, med start i Karesuando ved at den svenske riksvei 45 (Karesuando-Göteborg) ble oppgradert til europavei. Den ble da 4920 km lang og var før det 3230 km. Omskiltinga skjedde sommeren 2007. E45 er etter 2017 forlenget i Nord-Norge og er etter det 5190 km lang.

## Veialternativer
Det finnes alternative veier for å reise fra et sted langs veien til et annet.
* Göteborg-Mora:  /  via Mariestad, 1 km kortere
* Mora-Östersund:  /  /  /  via Los, 18 km kortere.
* Göteborg-Karesuando:  /  /  /  /  /  /  via Västerås-Luleå-Pajala, 48 km kortere.

## Knutepunkter

;Kiruna kommune
*  Muonioälven (≈200 m) →   →   Kaaresuvanto (Finland)
* Karesuando
* Bro ved Vittangi (≈150 m)
* Vittangi
* Svappavaara felles trasé til Gällivare
;Gällivare kommune
* Janstorp
* 
* Gällivare, arm E10.01 fra Hällan
;Jokkmokk kommune
* Jokkmokk
;Arvidsjaur kommune
* Kåbdalis
* Arvidsjaur, felles trasé til Julträsk → , 
* Julträsk

;Sorsele kommune
* Sorsele, felles trasé til Blattniksele
* Blattniksele
;Storuman kommune
* Storuman
;Vilhelmina kommune
* Storseleby
* Lövliden
* Vilhelmina, 
* Meselefors
;Dorotea kommune
* Dorotea

;Strömsund kommune
* Hoting
* Strömsund
* Strömsundsbron (332 m, 182 m spenn)
* Hammerdal
* Nya Litsbron (≈500 m)
;Östersund kommune
* Östersund,  felles trasé til Brunflo
* Brunflo
;Berg kommune
* Svenstavik
* Åsarna
* Rätan
;Härjedalen kommune
*  Ytterhogdal
* Älvros
*
* Sveg, 
* Västbacka

;Orsa kommune

* Orsa
;Mora kommune
* Mora, 
* Johannisholm
;Malung-Sälen kommune
* Malung, felles trasé til Torsby

;Torsby kommune
* Stöllet
* 
* Torsby
;Sunne kommune
* Sunne
* Västra Ämtervik
;Kil kommune
* Fagerås, 
;Grums kommune
* Grums felles trasé til Valnäsmotet
* Motorvei forbi Segmon
* Valnäsmotet 
;Säffle kommune
* Säffle

;Åmål kommune
* Åmål
;Mellerud kommune
*  Bro ved Köpmannebro (≈300 m)
* Mellerud
;Vänersborg kommune
* Frändefors
* Båberg
* Motortrafikkvei Båberg–Stallbacka/Trollhättan
;Trollhättan kommune
* Stallbackabron (1392 m)
* Trollhättan ,  
* Motorvei Sylte(Trollhättan)-Surte, 55 km
;Lilla Edet kommune
* Lilla Edet
* Göta 
;Ale kommune
*Surte 
;Göteborg kommune
* E6.20 Göteborg-Agnesberg → til  Angeredsbron, 930 m, 47 m høy
* Göteborg-Hjällbo
* E6.21 Göteborg-Marieholm →  Marieholmstunneln, til E6; og til E20

* Göteborg-Gullberg → til 
* Gullbergstunneln (310 m)
* Götatunneln (≈1600 m, 35 muh)
* Ferge fra Göteborg (3.15 timer, 4 turer/dag, Stena Line)
*Arm E45.01 til E6.20 Rödastensmotet

## Referanser


## Se også
*Europavei 45
*Europavei 45 (Danmark)

## Eksterne lenker
* Stena Line
* Forslag å forlenge E45 i Sverige
Grahams lov

**Grahams lov** i fysikken ble først formulert av den skotske kjemikeren Thomas Graham. Han fant eksperimentelt at hvor mye gass som lekker ut gjennom et lite hull pr. tid er invers proporsjonalt med kvadratroten av gasspartiklenes masse. Slike lekkasjer eller strømning kalles også effusjon. En konsekvens av Grahams lov er at gasser bestående av lette molekyler unnslipper lettere gjennom små hull enn gasser av tunge molekyler.
Marielle Goitschel

**Marielle Goitschel** (født 1945) er en fransk tidligere alpinist. Hun kjørte for det franske landslaget fra hun var 14 år gammel og fremstod som en av verdens fremste kvinnelige idrettsutøvere i 1960-årene.

I VM 1962 i Chamonix ble hun verdensmester i kombinasjonen og nummer to i slalåm. I OL 1964 i Innsbruck ble hun olympisk mester i storslalåm og tok sølv i slalåm, etter søsteren Christine Goitschel. I tillegg vant hun kombinasjonen, som var VM-øvelse, men ikke offisiell olympisk øvelse.

Hun skapte fullt oppstyr blant pressen da hun offentliggjorde sitt hastige bryllup med Jean-Claude Killy. Det hele var imidlertid bare en spøk som hun hadde klekket ut sammen med søsteren for å gjøre journalistene et pek.

Marielle Goitschel var superstjernen i VM i 1966 i chilenske Portillo der hun tok gull i tre øvelser (utfor, storslalåm og kombinasjonen) i tillegg til en sølvmedalje i slalåm. Gullmedaljen i utfor fikk hun ikke tildelt før to år senere, da det var blitt fastslått at den opprinnelige vinneren, Erika Schinegger, egentlig var en mann.

I OL 1968 i Grenoble ble hun igjen olympisk mester, denne gang i slalåm, og hun ble verdensmester i kombinasjonsøvelsen.

## Referanser


## Eksterne lenker
* 
* 
*
Andrea Mead-Lawrence

**Andrea Bario «Andy» Mead-Lawrence** (født 19. april 1932 i Rutland County, Vermont, død 30. mars 2009) var en amerikansk alpinist.

Hun er den eneste amerikanske alpinisten som vunnet to olympiske gullmedaljer samme år. Under OL 1952 i Oslo gikk hun til topps både i slalåm og storslalåm.

## Referanser


## Eksterne lenker
*
Erik Schinegger

**Erik Schinegger** (født 19. juni 1948 i Agsdorf) er en tidligere østerriksk alpinist. Han vant kvinnenes utforrenn i VM i alpint i 1966, da han var kjent under navnet «Erika Schinegger». Han ble senere fratatt seieren.

I 1967, under forberedelsene til OL 1968 i Grenoble, viste en kromosomtest utført av IOK at Schinegger var mann, og diskvalifiserte ham. Han var født tvekjønnet og var blitt oppfostret som en jente, og var overrasket over nyheten. Saken førte til at IOK innførte obligatorisk kromosomtesting av alle utøvere.

Schinegger besluttet å leve som mann, gjennomgikk kjønnsskifteoperasjon, og endret navn til Erik. Han giftet seg og ble far til en datter.

I samarbeid med Marco Schenz utgav Schinegger i 1988 selvbiografien *Mein Sieg über mich. Der Mann, der Weltmeisterin wurde*. Schinegger var også tema for en dokumentarfilm av Kurt Mayer fra 2005 (*Erik(A)*.

Erik Schinegger eier og driver i dag en skiskole for barn i Agsdorf, Kärnten.

## Referanser


## Eksterne lenker
* 
* 
*
Utgårdskilen

**Utgårdskilen** ligger sør på Vesterøy, i Hvaler kommune i Østfold. 

Det er den største fiskerihavna øst for Lindesnes.

Det er en gjestebrygge på østre siden av kilen, bak en molo. Denne er helt uten fasiliteter, man må over til den vestre siden for å finne dem.

I slutten av juli arrangerer Utgårdskilen velforening, Hvaler Jeger- og Fiskeforening og andre foreninger og klubber Sjøbufestivalen. Her er det salg av mat, leker for barna, konserter og andre fasiliteter.

## Referanser
Advanced Encryption Standard

**Advanced Encryption Standard (AES)** er en algoritme for å kryptere informasjon. Algoritmen ble utviklet av de to belgiske kryptografene Joan Daemen og Vincent Rijmen. Standarden ble utgitt første gang i 1997. AES er også kjent som **Rijndael** og ble godkjent som standard 22. mai 2002 etter en 5 år lang prosess. AES er godkjent av NSA for sikring av informasjon i forvaltningen i USA.

## Algoritmen
Algoritmen fungerer slik at hver blokk deles opp i en tabell på 4×4 bytes. Selve cipheret, krypteringsalgoritmen, består av følgende trinn:
#SubBytes: Hver byte i tabellen blir erstattet med en annen basert på en oppslagstabell.
#ShiftRows: Hver rad i tabellen forskyves syklisk med et bestemt antall steg.
#MixColumns: På hver kolonne i tabellen utføres en inverterbar lineær transformasjon.
#AddRoundKey: Hver byte i tabellen blir kombinert med en «round key», som er utledet fra nøkkelen.

## Sikkerhet
Det finnes et kjent vellykket angrep mot AES, men dette angriper ikke krypteringsalgoritmen direkte, men selve implementasjonen av algoritmen når den tas i bruk, et såkalt side channel-angrep. OpenSSL sin AES-implementasjon er angrepet og brutt med et slikt angrep. 

## Referanser
The Valley (London)

**The Valley** er den engelske fotballklubben Charlton Athletics hjemmebane. Arenaen, som ble åpnet i 1919, ligger i Greenwich, London.

## Historikk
Stadion ble åpnet 13. september 1919 da Charlton spilte mot Summerstown og vant 2–0. Banen hadde da tribuner og fikk dette først i 1922, ett år etter at klubben ble valgt inn i ligaen. Siden 1919 har klubben benyttet tre andre fotballbaner i tillegg til The Valley. I 1923 spilte de på Catford, og i årene 1985 til 1991 på Crystal Palaces bane, Selhurst Park. 

I 1985 ble klubben overtatt av et konsortium av fans, men stadionet ble fortsatt eid av tidligere klubbeier. Tilstanden var så dårlig at de ikke kunne spille her. Dermed ble stadionet stående ubenyttet mellom 1985 og 1991. Klubben fikk overta stadionet igjen i 1988 og i 1990 fikk de tillatelse til å oppgradere stadionet. Da hadde fansen startet et politisk parti, *The Valley Party* siden de lokale myndigheter hadde nektet dem å oppgradere. Partiet fikk 11% av stemmene ved neste lokalvalg og 2. april 1991 godkjente myndighetene planene for stadionet. De neste årene spilte de hjemmekampene sine på West Ham Uniteds bane, Boleyn Ground inntil 5. desember 1992 da de endelig kunne spille hjemmekamper på The Valley igjen etter å ha oppgradert deler av stadionet. I årene mellom 1994 og 2001 ble de tre resterende seksjonene bygget på nytt.

Etter å ha spilt i Premier League siden 2000 og ha solgt ut de fleste hjemmekamper, ble det i 2004 planlagt å utvide tilskuerkapasiteten til 40 600, men etter Charlton rykket ned fra Premier League i 2007 og hadde i 2024 ikke rykket opp igjen, ble planene lagt på is.

Tilskuerrekorden er på  i 5. runde i FA-cupen mot Aston Villa den 12. februar 1938.

## Annen bruk
Rockebandet The Who spilte konsert i 1976 her og satte en (daværende) rekord i høyest volum med 125 dB målt 32 meter fra høyttalerne.
## Referanser


## Eksterne lenker
*
Slepp nynorsken til!

**Slepp nynorsken til!** var en underskriftskampanje på internett som ble startet av Noregs Mållag og Norsk Målungdom våren 2005. Målet med kampanjen var å få riksavisene Dagbladet og VG til å slippe nynorsk til i redaksjonelt stoff.

Aksjonistene fremholdt at avisene tok inn leserbrev på nynorsk, og at det var vanlig redaksjonell praksis at når en bok var på nynorsk, skulle anmeldelsen også publiseres på nynorsk. Imidlertid hadde de to avisene ikke nyhetsartikler på nynorsk, og alt i alt var innslaget av nynorsk forsvinnende lite ifølge de to interesseorganisasjonene bak aksjonen. 

Aksjonen ble avsluttet på Det Norske Teatret 22. oktober 2005 der Gudleiv Forr fra Dagbladet fikk overlevert 36 017 underskrifter mot nynorskforbudet i riksavisene. 

Språkrådets direktør Sylfest Lomheim uttrykte sin støtte til aksjonen, og foreslo at aviser som nektet sine journalister å skrive nynorsk, måtte fratas pressestøtte og momsfritak. Kravet ble bastant avvist av pressen, og idéen om økonomiske straffetiltak vant ikke gehør fra politisk hold. Av noen ble forslaget sett på som et angrep på redaktørenes pressefrihet. 
## Eksterne lenker
* Vil tvangsinnføre nynorsk
BRL

**BRL** er en forkortelse som kan vise til flere betydninger:

* Borettslag, en organisasjonsform og samvirkeforetak som gir andelseiere bruksrett til egen bolig og fellesområder i tråd med borettslagsloven
* Valutakode for Brasiliansk real, den offisielle valutaen i Brasil, delt i 100 centavos
Völkischer Beobachter

***Völkischer Beobachter*** («Nasjonalfolkets observatør») var avisen til Det nasjonalsosialistiske tyske arbeiderparti (NSDAP) fra 1920 til 1945. Partiorganet var ukeavis fram til 8. februar 1923, da det ble dagsavis.

Denne avisen, som betegnet seg som «Kampblad for Stor-Tysklands nasjonalsosialistiske bevegelse» (*Kampfblatt der nationalsozialistischen Bewegung Großdeutschlands*) hadde sin forløper i *Münchner Beobachter*, som ble kjøpt i 1918 av Thuleselskapet og gitt det nye navnet *Völkischer Beobachter* i 1919. NSDAP kjøpte den i 1920 etter initiativ fra forfatterideoligen Dietrich Eckart, som ble avisens første redaktør. Avisen ble utgitt på naziforlaget Eher Verlag som var eid av Rudolf von Sebottendorf.

Til å begynne med var opplaget på 8 000, men høsten 1923 økte det til 25&nbsp;000. Det året ble så Alfred Rosenberg redaktør. Da NSDAP ble forbudt etter ølkjellerkuppet den 9. november 1923, måtte også *Völkischer Beobachter* innstille. Men da partiet på nytt ble tillatt den 26. februar 1925, kom også avisen i gang igjen. Opplaget steg etter nazibevegelsens gjennombrudd. I 1931 var opplaget på over 120&nbsp;000, og i 1944 var det på 1,7 millioner eksemplarer.

Det siste nummeret av *Völkischer Beobachter* kom ut i slutten av april 1945, noen få dager før Tysklands kapitulasjon under annen verdenskrig.

## Referanser


## Litteratur
* Frei, Norbert: *Journalismus im dritten Reich.* München, 3. oppl. 1999
* Noller, S. (utgiver): *Facsimile-Querschnitt durch den Völkischen Beobachter.* Bern, München 1984

## Se også
* Völkisch-bevegelsen

## Eksterne lenker
* Völkische Beobachter i LeMO (på tysk)
Libreville

**Libreville** er hovedstaden og den største byen i Gabon. Byen ble anlagt etter at franske handelsmenn ankom i 1843 og fikk navnet Libreville siden en del befridde slaver ble sendt dit (på samme måte som Freetown i Sierra Leone).

## Historie

Området hadde i lang tid vært bebodd av Mpongwéstammen, da franske kolonister tok over landet i 1839. Byen ble grunlagt i 1843 som en handelsstasjon med navnet Gabon. Et stort antall befridde slaver ble sendt hit, og byen døptes om til Libreville («Friby»). Libreville var den viktigste havnen i Fransk Ekvatorial-Afrika fra 1934 til 1946.

Byen vokste langsomt som handelsplass og mindre administrativt sentrum, og hadde ved selvstendighetserklæringen 1960 en folkmengde på 31&nbsp;000. Siden da har den som hovedstad vokst raskt og det er anslått at den nå huser halvparten av Gabons befolkning.

## Geografi
Fra nord til sør er de største distriktene i området Batterie IV, Quartier Louis (kjent for sitt natteliv), Mont-Bouët og Nombakélé, Glass, Oloumi (industriområde) og Lalala. Byens havn og jernbanestasjon langs Trans-Gabonlinjen til Franceville ligger i Owendo, sør for hovedområdet. Utenfor disse distriktene ligger fattigere boligområder.

## Transport
Libreville internasjonale lufthavn, hovedbase for Air Gabon, ligger omkring elleve kilometer nord for byen.

## Kultur og utdanning
Severdigheter inkluderer Nasjonalmuseet for kunst og tradisjoner, det franske kultursentret, St. Maries katedral, trekirken St. Michael, Nkembo, Arboretum de Sibang, og to kulturbyer. Librevilles hovedmarked ligger i Mont-Bouët.

Gabons administrasjonsskole og jusskole ligger også i Libreville. I Libreville ligger Omar Bongo-universitet, grunnlagt 1970, flere forskningsinstitutt og bibliotek.

## Industri
Libreville har båtbyggerindustri, bryggeriindustri og sagbruk. Byen eksporterer råvarer som tre, gummi og kakao fra byens havn og dypvannshavnen i Owendo.

## Eksterne lenker
*  Site officiel de la Mairie de Libreville
*  Centre Culturel Français Saint-Exupéry, Libreville/Gabon
*  Campus Numérique Francophone de Libreville
*  Photographies de Libreville 
*  gabonbusiness.com
*  Vue aérienne de Libreville
When My Heart Finds Christmas

***When My Heart Finds Christmas***, utgitt i 1993, er en blanding av tradisjonelle julesanger, julefavoritter, og Connick-originaler, fremført av Harry Connick jr. på piano og vokal, akkompagnert av et 70-personers orkester og et 42-personers sangkor. 

Albumet solgte til dobbel platina, som det bestselgende julealbumet i USA i 1993, og skulle samtidig bli et av de bestselgende julealbum i USA noensinne.

Harry Connick jr. har skrevet fire av sangene, nemlig livlige «(It Must Have Been Ol') Santa Claus», rolige «The Blessed Dawn of Christmas Day» gospel-inspirerte «I Pray on Christmas», og albumets tittelspor. Albumet er også arrangert, orkestrert, og dirigert av Harry Connick jr.

## Sporliste
#«Sleigh Ride» 3:41
#«When My Heart Finds Christmas» 4:31
#«(It Must've Been Ol') Santa Claus» 4:36 
#«The Blessed Dawn of Christmas Day» 4:38
#«Let It Snow, Let It Snow, Let It Snow» 2:31
#«The Little Drummer Boy» 3:39 
#«Ave Maria» 4:33
#«Parade of the Wooden Soldiers» 3:26
#«What Child Is This?» 3:09  
#«Christmas Dreaming» 2:38
#«I Pray on Christmas» 3:46
#«Rudolph the Red-Nosed Reindeer» 2:31
#«O Holy Night» 6:43
#«What Are You Doing New Year's Eve?» 4:49

## Musikere
*Harry Connick jr. – Vokalist, piano
*Ben Wolfe – Bass
*Russell Malone – Gitar
*Brad Leali – Altsaksofon 
*Will Campbell – Altsaksofon 
*Jerry Weldon – Tenorsaksofon
*Ned Goold – Tenorsaksofon
*Dave Schumacher – Barytonsaksofon
*Mark Mullins – Trombone
*Craig Klein – Trombone
*Lucien Barbarin – Trombone
*Joe Barati – Trombone
*Roger Ingram – Trompet
*Dan Miller – Trompet
*Jeremy Davenport – Trompet
*Louis Ford – Klarinett
*70-personers orkester 
*42-personers sangkor  

## Eksterne lenker
* 
*  Lytt til lydprøver,  harryconnickjr.com
Gjendin

**Gjendin** kan sikte til

*Gjende &ndash; innsjø øst i Jotunheimen
*Besseggen &ndash; en fjellrygg i Jotunheimen også kjent som Gjendineggen
Hval Sjokoladefabrikk

**Hval Sjokoladefabrikk ASA** er en norsk næringsmiddelprodusent som først og fremst lager sjokolade. Fabrikken ligger i Sandefjord. 

## Historie
Hval Sjokoladefabrikk ble etablert i 1996 av konditor Rolf Rune Forsberg (født 1958). Han er daglig leder og den største aksjonæren i selskapet. 

I 2005 lå firmaet notert på den OTC-listen, med tickeren *HVAL*. Samme høst lanserte Hval Sjokoladefabrikk planer om å etablere en franchisedrevet butikkjede med navnet *Sjokoladeriet*. I 2007 ble det startet 6 butikker, men det lyktes ikke å gjøre noen av butikkene lønnsomme. Prosjektet ble derfor skrinlagt forholdsvis raskt. Candy King distribuerer i dag Hvals løsvekt-produkter. Disse utgjør 2/3 av brutto omsetning for Hval-produkter. Bedriften hadde en omsetning på 38 millioner og et overskudd på 2,5 millioner i 2011.

Etter at NRKs aktualitetsmagasin *[[Brennpunkt]]* i mars 2015 fortalte at Hval Sjokoladefabrikk ble presset ut av matvarekjedene fordi de som liten aktør ikke ville betale for hylleplass, fikk fabrikken stor medieoppmerksomhet og støtte blant nye kunder.

## Referanser


## Eksterne lenker
*
Ansiennitet

**Ansiennitet** er et begrep som i Norge viser til hvor lenge en arbeidstaker har vært ansatt i en virksomhet. Begrepet brukes også i boligbyggelag, der ansiennitet kan være grunnlag for forkjøpsrett ved boligomsetning.

## Ansiennitet i lønnssystemer
I mange norske lønnssystemer får arbeidstakere lønnsøkning gjennom såkalte *ansiennitetsopprykk*, der lønn stiger trinnvis i takt med opparbeidet ansiennitet. Det skilles vanligvis mellom:
* **bedriftsansiennitet**: den faktiske tiden en arbeidstaker har vært ansatt i virksomheten.
* **lønnsansiennitet**: ansiennitet som gir grunnlag for plassering på lønnstrinn.

Lønnsansiennitet kan avvike fra bedriftsansiennitet når tariffavtaler åpner for godskriving av utdanning eller tidligere yrkeserfaring. Den enkelte tariffavtale fastsetter hvilke typer utdanning og praksis som kan gi slik ekstra ansiennitet.

## Ansiennitet i staten
For ansatte i staten reguleres ansiennitet av Hovedtariffavtalen (HTA). Denne fastsetter blant annet regler for:
* godskriving av tidligere offentlig og privat tjeneste
* godskriving av fullført militærtjeneste
* godskriving av omsorgsarbeid i hjemmet
* hvilke permisjoner som ikke avbryter tjenesteansienniteten

Som hovedregel beholdes tjenesteansiennitet ved direkte overgang mellom stillinger innenfor det statlige tariffområdet, også ved overgang fra deltidsstilling til heltidsstilling.

## Ansiennitet og oppsigelsesvern
Etter arbeidsmiljøloven skal arbeidsgiver ta hensyn til arbeidstakere med lang ansiennitet ved oppsigelser som følge av driftsinnskrenkninger og ved vurdering av fortrinnsrett til ny stilling.  Mange tariffavtaler fastsetter at ansiennitet under ellers like vilkår skal legges til grunn ved både oppsigelser og permitteringer.

## Se også
* Arbeidsmiljøloven
* Arbeidsrett
* Forkjøpsrett
* Skatteetaten
* Tariffavtale

## Referanser


## Eksterne lenker
* Ansiennitet – Fagforbundet
* Ansiennitet – FriFagbevegelse.no
* Hovedtariffavtalen i staten – regjeringen.no
* Lønnsansiennitet – Skatteetaten
* Statens Personalhandbok: 7.3.4 § 4 Beregning av ansiennitet ved tilsetting
Stephan Eberharter

**Stephan Eberharter** (født 1969) er en tidligere, østerriksk alpinist. Han har ett OL-gull, tre VM-gull og to sammenlagtseire både i verdenscupen og europacupen i alpint.

## Karriere
Eberharter vant sine to første VM-gull i 1991, før han hadde vunnet et eneste renn i verdenscupen. Etter denne uventede suksessen gikk det ikke så bra, han slet blant annet med mange skader. I 1994 kjørte han bare ett verdenscuprenn, og falt ut av den østerrikske landslagstroppen. Først i sesongen 1996/97 begynte han å vende tilbake, først med gode resultater i europacuprenn. 14. mars 1998 kunne han endelig feire sin første verdenscupseier (storslalåm i Crans-Montana).

I flere år kom han i skyggen av landsmannen og konkurrenten Hermann Maier. Men med 10 verdenscupseire og totalseier i verdenscupen 2002, fremstod han som verdens beste alpinist. Nye høydepunkt i karrieren var gullmedaljer under OL 2002 og VM 2003. 17. september 2004 fortalte Eberharter at han la opp som aktiv utøver. Da hadde han 29 verdenscupseire, to sammenlagtseire, én OL-tittel og tre VM-titler. Han vant europacupen i alpint sammenlagt i sesongene 1988/89 og 1996/97.

## VM- og OL-medaljer
* OL
::Nagano 1998 &ndash; sølv i storslalåm
::Salt Lake City 2002 &ndash; gull i storslalåm, sølv i super-G og bronse i utfor

* VM
::1991 &ndash; gull i super-G og kombinasjonen
::2001 &ndash; sølv i super-G
::2003 &ndash; gull i super-G

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
* 
* Stephan Eberharters hjemmeside
Gasskammer

**Gasskammer** er en henrettelsemetode hvor den som skal henrettes utsettes for dødelig gass i et gasstett rom. Metoden blir praktisert i USA av fem delstater: Wyoming, California, Maryland, Missouri og Arizona (i alle disse delstatene kan den dømte også velge giftsprøyte). Den dødelige gassen dannes ved at kaliumcyanid eller natriumcyanid blandes i et beger med saltsyre. Blandingen utvikler cyanidgass, som ødelegger kroppens evne til å prosessere hemoglobinet i blodet. Den dømte mister bevisstheten i løpet av få sekunder og kveles. En person som prøver å holde pusten, vil ofte få kraftige kramper. I USA brukes en giftig, og ikke i seg selv kvelende gass, da kvelning er i strid med menneskerettighetene.

Det første kjente gasskammer vi vet om, ble rigget i stand under slaveoppstanden på St Domingue (våre dagers Haiti).  Napoleon hadde gjeninnført slaveriet og slavehandelen igjen i fransk Vestindia, og satte general Charles Leclerc, gift med Napoleons søster Pauline Bonaparte, til å nedkjempe opprøret som fulgte. Leclerc døde av gulfeber, og generalen som etterfulgte ham, gikk frem med stor brutalitet. Ved å stue tilfangetatte svarte og mulatter inn i lasterommet på et skip, og brenne svovel der natten igjennom, konstruerte han et fungerende gasskammer. Om morgenen ble likene slengt over bord, og flere fanger stuet inn i lasterommet.

Gasskamre ble først tatt i bruk i 1939 av Nazi-Tyskland, og ble senere brukt til å drepe millioner av mennesker under andre verdenskrig (1939–1945).

## Se også
* Liste over henrettelsesmetoder

## Referanser


## Eksterne lenker
*
King Kong (2005)

***King Kong*** er en newzealandsk-amerikansk film fra 2005, regissert av Peter Jackson.

## Om filmen
Filmen er en nyinnspilling av den berømte historien om kjempegorillaen fra de dype junglene, som klarer å bryte seg ut fra de fastspente kjettingene og løper redd og forskrekket i New Yorks stressede gater. Der originalfilmen fra 1933 fremstilte apen ved hjelp av et metall-skjelett dekket med en hårete apedrakt, har Peter Jackson (mest kjent for regien på Ringenes Herre) dataanimert apen. Siden Jackson var ung, har han hatt et ønske om å gjøre en nyinnspilling av filmen, men har ikke hatt tilstrekkelig med erfaring.

## Handlingsreferat
I 1933, under den store depresjonen, blir skuespillerinne Ann Darrow ansatt av film-produsenten Carl Denham for å spille hovedrollen i en film sammen med skuespiller Bruce Baxter. Ann oppdager at favoritt-dramatikeren hennes, Jack Driscoll, skal være manusforfatter for filmen. Filmingen skal foregå om bord på SS Venture, under kaptein Englehorn. Men det Carl egentlig planlegger er å seile til, og filme, den mystiske og sagn-omsuste Skull Island. Kaptein Englehorn er urolig for reisen, og mannskapets spekulerer om problemer fremover. I løpet av reisen blir Ann og Jack forelsket. SS Venture mottar en radio-melding som informerer kaptein Englehorn om at det har blitt utsendt en arrestordre for Carl, på grunn av hans motstand mot film-studioets ordre om å stanse produksjonen.

Meldingen instruerer Englehorn om å gå i land ved Rangoon, men skipet deres går kort tid senere tapt i tåke. Når de endelig treffer land, viser det seg at skipet faktisk har nådd Skull Island. Carl og film-teamet hans, inkludert kamera-mann Herb, assistent Preston og operatør Mike, utforsker øya. Men de blir etter hvert angrepet av innfødte som dreper Mike, og et annet medlem av mannskapet. En annen innfødt sniker seg også inn på skipet, og kidnapper Ann. De innfødte tilbyr Ann som et offer til King Kong, en 7,6 meter høy gorilla. Carl klarer å få et glimt av King Kong, og blir fast bestemt på å fange skapningen på film.

Ann er i begynnelsen livredd for King Kong. Men hun forstår også hans intelligens, og hans evne til følelser. Englehorn organiserer et redningsforsøk, men de får snart problemer på grunn av en flokk Apatosaurus-lignende Brontosaurus og Utahraptor-lignende «Venatosaurus Saevidicus» som jakter på dem. Jack fortsetter å lete etter Ann, mens Carl ønsker å fange skapningen. Jack klarer endelig å rømme med Ann, men King Kong følger etter dem.

## Skuespillere

## Eksterne lenker
* 
*
Parker

**Parker** kan vise til:
* Parker (Colorado), en by i Colorado i USA
* Parker (Texas), en by i Texas i USA
* Parker County, et fylke i Texas i USA
* Parker Solar Probe, en romsonde som ble skutt opp 12. august 2018
* Parker (navn), et mannsnavn

## Se også
*Park
Vengedalshytta

**Vengedalshytta** ligger i Venjesdalen i Møre og Romsdal. Hytta eies av Norsk Tindeklub og har vært deres utgangspunkt for klatring på Romsdalshornet, Store Venjetinden og andre fjell i området på nordøst-siden av Romsdalen. I dag har den ti senger og bilvei helt fram.

## Referanser


## Eksterne lenker
* Norsk Tindeklub
Muustrøparken

**Muustrøparken** er en skulpturpark i Inderøy kommune, og er kommunens tusenårssted. Parken ligger langs Granaelva, midt i kommunesentret Straumen. I 2007 ble den kåret til Årets grønne park av Norske anleggsgartnere. Parken har navn etter handelsmann Lorents D. Muus (1809–87).

Billedhoggeren Nils Aas har skjenket åtte skupturer til parken. Dette er «Flyndre», «And», «Stavhopper'n», «Ringkatta», «Lesende», «Elg», «Fisker» og «Ekorn». «Flyndre» er en skulptur av Inderøys kommunevåpen. Parken inneholder i tillegg et amfi med scene, lekeområder og kvernhus med mikrokraftverk.

## Referanser





## Eksterne lenker
* Muustrøparken på Den Gyldne Omvei - kort omtale og fotografier
King Kong

**King Kong** er en fiktiv kjempegorilla som hadde sin debut i filmen King Kong. Siden den første filmen om King Kong kom i 1933 er det blitt laget en rekke filmer om ham og andre beslektede kjempegorillaer:

## Filmer
* *[[King Kong (1933)|King Kong]]* (1933)
* *[[The Son of Kong]]* (1933)
* *[[Wasei king kong]]* (1933)
* *[[King Kong Appears in Edo]]* (1938)
* *[[Mighty Joe Young (1949)|Mighty Joe Young]] ([[Filmåret 1949|1949]])
* *King Kong vs. Godzilla* ([[Filmåret 1962|1962]])
* *King Kong Escapes* ([[Filmåret 1967|1967]])
* *Kong Island* ([[Filmåret 1968|1968]])
* *King Kong* ([[Filmåret 1976|1976]])
* *Ape* ([[Filmåret 1976|1976]])
* *The Mighty Peking Man* ([[Filmåret 1977|1977]])
* *King Kong II (1986)
* *[[Mighty Joe Young (1998)|Mighty Joe Young]] ([[Filmåret 1998|1998]])
* *King Kong* ([[Filmåret 2005|2005]])
* *Kong Skull Island'' (2017)